**भारत सरकार**

**रेल मंत्रालय**

**राज्य सभा**

**27.07.2018 के**

**अतारांकित प्रश्न सं. 1241 का उत्तर**

**अमृतसर में अंतर्देशीय कंटेनर डिपो**

**1241. श्री श्वेत मलिकः**

**क्या रेल मंत्री यह बताने की कृपा करेंगे किः**

(क) क्या सरकार अमृतसर से अन्य देशों को चावल तथा अन्य वस्तुओं के निर्यात तथा आयात का विस्तार करने के लिए अमृतसर में अंतर्देशीय कंटेनर डिपो (आईसीडीएस) बनाने की योजना बना रही है;

(ख) यदि हां, तो तत्संबंधी ब्यौरा क्या है; और

(ग) यदि नहीं, तो इसके क्या कारण हैं?

 **उत्तर**

**रेल मंत्रालय में राज्य मंत्री (श्री राजेन गोहांई)**

(क) और (ख): जी नहीं। इस समय रेलवे, अमृतसर में अंतर्देशीय कंटेनर डिपो स्थापित करने की योजना नहीं बना रही है। बहरहाल, अमृतसर को कोचिंग टर्मिनल के रूप में बनाए रखने की योजना बनाई जा रही है। साथ ही घनी आबादी वाला शहर होने के कारण, यहां ट्रकों की निरंतर आवाजाही संभव नहीं है। अमृतसर स्टेशन के निकटवर्ती ‘खासा’ स्टेशन को फ्रेट टर्मिनल के रूप में विकसित किए जाने की योजना बनाई जा रही है और उसके लिए कार्य स्वीकृत भी कर दिया गया है।

(ग): प्रश्न नहीं उठता।

\*\*\*\*\*